Ewadene dipunsebat minangka śākhā saking Catur Weda, nanging wonten manéka sumber sloka nyebataken bilih punapa ingkang kajabaraken wonten ing Upanisad, kadhudhukanipun langkung inggil tinimbang saking kitab-kitab Catur Weda. Wonten ing Mudaka Upanisad 1.1.4-5 dipuntedahaken, “Kalih jinis pengeteahuan kedah dipunmangertosi: makaten Hyang Maha Mangertos babagan Brahman sampun dipuntedahaken. Pengetahuan punika kawruh ingkang langkung andhap saha kawruh ingkang langkung inggil”. “Ingkang kalebet wonten ing kawruh ingkang langkung andhap kados ta Rg Weda, Yajur Weda, Sama Weda, Atharwa Weda, fonetik, ritual, tata basa, etimologi, prosodi, sarta astronomi. Nanging ingkang langkung inggil inggih punika kawruh ingkang boten saged musna”..